**TEHNISKĀ SPECIFIKĀCIJA**

**(Darba uzdevums)**

**1.Pakalpojuma (pasūtījuma) apjoms un pakalpojuma apraksts (apraksts).**

1. Pārvadātājam jāsniedz sabiedriskā transporta pakalpojumi ar autobusiem tādā apjomā un intensitātē, kāds noteikts līguma 1., 2. un 6.pielikumā.
2. Ja sabiedriskā transporta pakalpojumu nodrošināšanā Pārvadātājs ir paredzējis iesaistīt Apakšuzņēmējus, vismaz 50% no maršrutu skaita apkalpošanas attiecīgajā maršrutu tīkla daļā jānodrošina pašam Pārvadātājam (*prasība ir noteikta, pamatojoties uz Eiropas Parlamenta un Padomes 2007. gada 23. oktobra Regulas (EK) Nr.* [*1370/2007*](http://eur-lex.europa.eu/LexUriServ/LexUriServ.do?uri=OJ:L:2007:315:0001:01:LV:HTML) *par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr.* [*1191/69*](http://eur-lex.europa.eu/LexUriServ/LexUriServ.do?uri=OJ:L:1969:156:0001:004:LV:HTML) *un Padomes regulu (EEK) Nr.* [*1107/70*](http://eur-lex.europa.eu/LexUriServ/LexUriServ.do?uri=CONSLEG:1970R1107:19961217:LV:HTML) *un Sabiedriskā transporta pakalpojumu likumā regulējumu*).
3. Ņemot vērā faktisko sabiedriskā transporta pakalpojumu pieprasījumu, ievērojot nepieciešamo pārvadājumu intensitāti un regularitāti maršrutu tīklā, pārvadājumu ekonomisko nodrošinājumu, sabiedrisko transportlīdzekļu izmantošanas prioritāti, kas noteikta normatīvajos aktos, un izmaiņas pilsētas nozīmes maršrutos, kas iziet ārpus pilsētas administratīvās teritorijas, maršrutu tīkla kopējais nobraukuma apjoms (kilometros) var tikt samazināts vai palielināts. Detalizēta informācija par maršrutu tīkla daļā (lotē) “Cēsis” / “Limbaži, Sigulda” maksimāli pieļaujamo apjoma palielinājumu vai samazinājumu ir attēlots tabulā Nr.1.
4. Pārvadātājs pakalpojumu sniegšanā ir tiesīgs iesaistīt I klases autobusus5, t.i., autobusus, kas parasti tiek paredzēti pasažieru pārvadāšanai pilsētas maršrutos, tikai maršrutu reisos, kas iziet ārpus pilsētas teritorijas ne vairāk par 50,00 (piecdesmit) km.

***Tabula Nr.1***

|  |  |  |  |  |
| --- | --- | --- | --- | --- |
| **Maršrutu tīkla daļas (lotes) nosaukums** | **Plānotais nobraukums līguma izpildes laikā (milj. km)** | **Pieļaujamais nobraukuma samazinājums vai palielinājums no iepirkumu dokumentācijā iekļautajā tehniskajā specifikācijā plānotā nobraukuma gadā (%)** | **Minimālais un maksimālais nobraukums gada griezumā no/līdz**  **(milj. km)** | **Līguma darbības termiņš** |
| Cēsis | 2,10 | -10%/+5% | 1,89 – 2,21 | 01.07.2024.-31.12.2024. |
| Limbaži, Sigulda | 2,67 | -10%/+5% | 2,40 – 2,80 | 01.07.2024.-31.12.2024. |

1. **Obligātās prasības autobusiem un to aprīkojumam:**

1. Pārvadātājs nodrošina, ka **starppilsētu nozīmes maršrutos** sabiedriskā transporta pakalpojumu sniegšanā tiek iesaistīts autobusu parks, kura vidējais vecums **<= 10 gadi**;
2. Pārvadātājs nodrošina, ka **vietējās nozīmes maršrutos** sabiedriskā transporta pakalpojumu sniegšanā tiek iesaistīts autobusu parks, kura vidējais vecums **<= 20 gadi** un bet katra atsevišķa autobusa vecums nedrīkst būt lielāks par **25** gadiem.
3. Pārvadātāja pakalpojuma sniegšanā iesaistītajiem autobusiem jābūt aprīkotiem ar tādām ventilācijas un apkures iekārtām, kas neatkarīgi no laika apstākļiem, nodrošina tīru gaisu un pastāvīgu temperatūru autobusa salonā robežās no + 160C līdz + 240C (atbilstoši sezonai);
4. 10 (desmit) % no Pārvadātāja pakalpojuma sniegšanā iesaistītajiem autobusiem jābūt pielāgotiem personām ar funkcionāliem traucējumiem, grūtnieču un personu ar maziem bērniem (tai skaitā ar bērnu ratiņiem) pārvadāšanai;
5. Pārvadātājs pakalpojuma sniegšanā iesaistītajos autobusos izmanto elektroniskas kontroles ierīces, ja normatīvajos aktos vai atsevišķā līgumā ar Pasūtītāju ir paredzēts, ka pārvadātājam transportlīdzekļos jāizmanto elektroniskas kontroles ierīces līguma izpildes kontroles nodrošināšanai;
6. Pārvadātājs pakalpojuma sniegšanā iesaistīto autobusu salonā nodrošina, lai pasažierim informācija par attiecīgām sabiedriskā transportlīdzekļa pieturvietām maršrutā būtu pieejama audiāli *vai* vizuāli;
7. Pārvadātājs nodrošina, ka pakalpojuma sniegšanā iesaistītajiem autobusiem ir maršruta zīme.
8. Pārvadātājs nodrošina, ka sabiedriskā transporta pakalpojumu sniegšanā tiek iesaistīti autobusi, kuros ir pieejami bezskaidras naudas norēķini.

1. **Obligātās prasības pakalpojumu nodrošināšanai.** Pārvadātājs apņemas nodrošināt Tabulā nr.2 ietvertās prasības pakalpojuma pieejamībai, komfortam un biļešu tirdzniecībai un kontrolei.

***Tabula Nr.2***

|  |  |
| --- | --- |
| **Nr.**  **p.k.** | **Prasība** |
| **Pakalpojuma pieejamība** | |
| 3.1. | Pārvadātājam jānodrošina, lai visi reisi atietu no sākumpunkta (galapunkta) un pieturvietām kustības sarakstā noteiktajā laikā, izņemot, ja to ietekmē ceļa stāvoklis, sastrēgumi vai citi no Pārvadātāja neatkarīgi apstākļi. |
| 3.2. | Reisa izpildes ilgumam jāatbilst kustības sarakstā paredzētajam, taču autobusa vadītājam jāņem vērā ceļa brauktuves stāvoklis, laika apstākļi un Ceļu satiksmes noteikumi. |
| 3.3. | Autobusa tehniska bojājuma vai piespiedu apstāšanās gadījumā, kad autobuss nevar turpināt braucienu, Pārvadātājam jānodrošina pakalpojuma nepārtrauktība, tas ir, jāveic pasākumi, lai nogādātu pasažierus tuvākajā vai biļetē norādītajā maršruta pieturvietā. Pārvadātājs palīdzību uz ceļa sniedz ne ilgāk kā vienas stundas laikā. |
| 3.4. | Pārvadātājs nodrošina, ka pakalpojumu sniegšanā iesaistītais personāls (piemēram, autobusu vadītāji, kontrolieri, u.c.) pārzina sabiedriskā transporta nozari reglamentējošos normatīvos aktus, kas, reglamentē sabiedriskā transporta izmantošanas un sniegšanas kārtību.  Personāls (piemēram, autobusu vadītāji, kontrolieri, u.c.) tiek regulāri iepazīstināts ar sabiedriskā transporta pakalpojumu sniegšanu reglamentējošiem normatīvajiem aktiem, piemēram:   1. Sabiedriskā transporta pakalpojumu likumu; 2. 22.06.2021. Ministru kabineta noteikumus nr.414 “Braukšanas maksas atvieglojumu noteikumi”; 3. 28.08.2012. Ministru kabineta noteikumus nr.599 “Sabiedriskā transporta pakalpojumu sniegšanas un izmantošanas kārtība”, u.c. |
| **Pakalpojuma drošība un komforts** | |
| 3.5. | Izmantojot autobusu ceļu satiksmē, tā tehniskajam stāvoklim un aprīkojumam jāatbilst *noteikumiem, kas reglamentē transportlīdzekļu valsts tehnisko apskati un tehnisko kontroli uz ceļiem* pielikumā minētajām būtiskajām prasībām autobusu tehniskajam stāvoklim un aprīkojumam, kā arī normatīvajos aktos par mehānisko transportlīdzekļu, to piekabju un to sastāvdaļu atbilstības novērtēšanu un transportlīdzekļu pārbūvi noteiktajām prasībām. |
| 3.6. | Pārvadātājs nodrošina autobusu vadītāju pirms izlaides (uzsākot pirmo reisu) medicīnisko pārbaudi6.  Medicīniskā pārbaudē Pārvadātājam jāietver:  a) alkohola, narkotisko vai citu apreibinošo vielu vai medikamentu lietošanas faktu pārbaudi pēc pārbaudāmā autobusa vadītāja vārdiem;  b) ārējā izskata (tai skaitā miesas bojājumu esības vai neesības), psihiskā un emocionālā stāvokļa, uzvedības, runas, veģetatīvi somatiskā stāvokļa un kustību koordinācijas pārbaudi;  c) alkohola koncentrācijas noteikšanu izelpotajā gaisā un medicīniskās pārbaudes rezultātu fiksēšanu. |
| 3.7. | Pārvadātājam pakalpojuma sniegšanas laikā ir jānodrošina pasažieru drošība. Pārvadātājam jābūt izstrādātam rīcības plānam pasažieru aizsardzībai no noziedzības, autobusa vadītājiem jābūt instruētiem par rīcību gadījumos, ja autobusa salonā tiek izdarīts noziedzīgs nodarījums, autobusa salonā mēģina iekļūt pasažieris alkohola reibumā, ja kāds pasažieris traucē sabiedrisko kārtību vai notiek nelaimes gadījums. |
| 3.8. | Braucienam, braukšanas uzsākšanai un bremzēšanai ir jābūt vienmērīgai, lai neapdraudētu pasažieru drošību, veselību un nesagādātu pasažieriem neērtības. |
| 3.9. | Pārvadātājs veic autobusu kustības drošības kontroli (piemēram, uzņēmumā ir izveidots dispečeru punkts) un darba drošības kontroli, kas ietver, piemēram:   1. operatīvas informācijas sniegšanu pasūtītājam par neparedzētu kustības traucējumu (avārijas, piespiedu tehnisko apstāšanos u.c.); 2. informācijas sniegšanu autobusa vadītājam vai pasūtītājam par novirzi no maršruta grafika (kustības saraksta kavēšana, piespiedu tehniskā apstāšanās, nelaimes gadījumi u.c.); 3. neparedzētu kustības traucējumu (liels šķērslis uz ceļa, avārija u.c.) gadījumā, dispečeru punktam būtu jāpiedāvā alternatīvais ceļš, ja iespējams, lai apbrauktu šķērsli un turpinātu kustību pa maršrutu; 4. aktuālo saņemto datu apstrāde, piemēram, par autobusu vadītāju vārdu, uzvārdu un tālruņa numuru, lai būtu iespēja ātri sazināties ar konkrēto autobusa vienību, un sniegt saistošos norādījumus; 5. negadījumu uzskaiti un kontroli; 6. atbildīgo darbinieku, kas ikdienā ir atbildīgi par autobusu remontiem un nepieciešamajiem modernizācijas pasākumiem u.c.;   nepieciešamo pasākumu organizēšanu, lai nogādātu pasažierus tuvākajā vai biļetē norādītajā maršruta pieturvietā, ja autobuss braucienu nevar turpināt tehnisku bojājumu vai citu iemeslu dēļ. |
| 3.10. | Autobusa apkalpes uzvedībai jābūt korektai un pretimnākošai. Autobusa apkalpei ir jābūt izstrādātam darbību aprakstam, kurā detalizēti aprakstītas darbības, sagatavojoties reisam, reisa laikā un pēc reisa. Atsevišķi aprakstīta arī autobusa apkalpes rīcība ārkārtas situācijās un nelaimes gadījumos. |
| 3.11. | Autobusa apkalpei jāpārzina attiecīgais maršruts un jāsniedz informācija par to (piemēram, informācija par reisa kustības laikiem, pieturām, biļešu cenām, u.c.). |
| 3.12. | Pirms autobusa izlaides (pirms dienas pirmā reisa) autobusa salonam jābūt uzkoptam un autobusam jābūt tīram no ārpuses. Dienas laikā (starp reisu izpildes) autobusa salonam jābūt uzkoptam. |
| **Biļešu tirdzniecība un kontrole** | |
| 3.13. | Pārvadātājam jānodrošina sabiedriskā transporta biļešu tirdzniecība atbilstoši normatīvajos aktos noteiktajai sabiedriskā transporta biļešu tirdzniecības kārtībai. |
| 3.14. | Pārvadātājam jānodrošina biļešu kontroles veikšana vismaz 2% no vidējā reisu skaita mēnesī.Veicot biļešu kontroli, kontrolieri pārbauda normatīvajos aktos noteikto biļešu esamību un derīgumu, kā arī dokumentus, kas apliecina pasažiera tiesības izmantot braukšanas maksas atvieglojumus. Biļešu kontroli veic reisa izpildes laikā. Viena reisa pārbaude ir uzskatāma par vienu biļešu kontroles gadījumu. |